Prentútgáfa Stundarinnar kemur næst út þann 24. janúar . Þessi grein er meira en ársgömul . Þetta kemur fram í svari fjármála - og efnahagsráðherra við fyrirspurn formanns Samfylkingarinnar . Efnuðustu 218 fjölskyldur landsins áttu 201,3 milljarða króna í hreina eign á árinu 2016 . Upphæðin nemur 6,3% af eigin fé landsmanna samkvæmt skattframtölum . 218 fjölskyldur eru 0,1% framteljenda til skatts . Þetta kemur fram í svari Bjarna Benediktssonar , fjármála - og efnahagsráðherra , við fyrirspurn Loga Más Einarssonar , formanns Samfylkingarinnar á Alþingi . Tekjuhæstu 218 fjölskyldurnar fengu tæpa 49 milljarða króna í heildartekjur sama ár , eða 3,1% af tekjum landsmanna . Sama hlutfall var 1,3% árið 1997 , en fór hæst í aðdraganda hruns , eða 10,2% árið 2007 . Tekjuhæsta 1% fjölskyldna fengu 8,8% af heildartekjum árið 2016 og tekjuhæstu 5% fjölskyldna 22,2% af heildartekjum landsmanna . Ljóst er af gögnunum að fjármagnstekjur eiga stóran hlut að máli þegar kemur að tekjuhæstu Íslendingunum . Heildartekjur tekjuhæstu 218 fjölskyldnanna án fjármagnstekna voru 15,9 milljarðar árið 2016 , en tæpir 49 milljarðar að þeim meðteknum . Vægi fjármagnstekna minnkar eftir því sem farið er í lægri tekjubil . Eignamestu 218 fjölskyldurnar áttu 201,3 milljarða króna í hreinni eign árið 2016 . Þá átti eignamesta 1% fjölskyldna 612,6 milljarða króna og eignamestu 5% fjölskyldna tæpan 1,4 milljarð króna , eða 43,5% af hreinni eign framteljenda árið 2016 . Til samanburðar eiga hin 95% landsmanna samtals 1,8 milljarða króna , samkvæmt framtalsgögnunum . Einnig er ljóst að ójöfnuðurinn er enn meiri en tölurnar sýna , þar sem hlutabréf eru talin á nafnvirði í gögnunum og fasteignir á fasteignamatsverði . Raunvirði þessara eigna er öllu jöfnu hærra og eru þær hlutfallslega í eigu efnaðari hópa landsmanna . Einnig eru eignir í skattaskjólum undanskildar , hafi þær ekki verið taldar fram til skatts á Íslandi . Tveir samskattaðir aðilar teljast saman sem ein fjölskylda , óháð því hvort um sé að ræða hjón eða samskattað par .